30/04/2010 | Administración LocalMunicipal
Teo
Edicto relativo á aprobación definitiva da Ordenanza fiscal reguladora da taxa por servizos de prevención e extinción de incendios, prevención de ruinas, derrubamentos, protección de persoas e outros semellantes

O Pleno da Corporación Municipal, en sesión ordinaria celebrada o día 24 de febreiro de 2010, aprobou inicialmente a Ordenanza fiscal reguladora da taxa por servizos de prevención e extinción de incendios, prevención de ruinas, derrubamentos, salvamento, protección de persoas e outros semellantes. O expediente e a Ordenanza estiveron expostos ao público mediante anuncios inseridos no taboleiro de anuncios do Concello e no Boletín Oficial da Provincia nº 47 de data 11 de marzo de 2010 polo prazo de trinta días, e mediante anuncio no xornal “El Correo Gallego” de data 9 de marzo de 2010. Rematado o prazo de información pública, sen que se producira ningunha reclamación, faise pública a automática aprobación definitiva da devandita ordenanza fiscal, así como o texto íntegro da mesma, en cumprimento do disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais. Teo, 21 de abril de 2010 O alcalde Martiño Noriega Sánchez No uso das facultades concedidas polos artigos 133.2 e 142 da Constitución Española e polo artigo 106 da Lei 7/1985, de 2 de abril, reguladora das Bases de Réxime Local, e de conformidade có disposto nos artigos 15 a 19 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece a “ Taxa por servicios de prevención e extinción de incendios, prevención de ruinas, derrubamento, salvamento, protección de persoas e outros semellantes “, que se deberá rexir pola presente Ordenanza Fiscal, a LXT e demais normas concordantes.1. Constitúe o feito impoñible da Taxa, de acordo co disposto no artigo 20.4. K), a prestación de servizos de prevención e extinción de incendios, de prevención de ruinas, construccións e derrubamentos, inundacións, salvamentos e en xeral, de protección de persoas e bens, comprendéndose tamén o mantemento do servizo e a cesión do uso de maquinaria e equipo adscrito a estes servizos, tales como escalas, cubas, motobombas, barcas, etc, ben sexa de oficio ou por razóns de seguridade sempre que a prestación do mesmo redunde no beneficio do suxeito pasivo.2. Non estará suxeito a esta Taxa o servizo de prevención xeral de incendios nin os servizos que se presten en beneficio da comunidade ou dunha parte considerable da población do municipio ou en casos de calamidade ou catastrofe pública oficialmente declaradas.1. Son suxeitos pasivos contribuíntes as persoas físicas ou xurídicas e as entidades ás que se refire o artigo 35.4 da Lei 58/2003, de 17 de decembro, Xeral Tributaria, os usuarios dos inmobles sinistrados que sexan obxecto da prestación do servizo, entendendo por tales, segundo os casos, os propietarios, usufructuarios, inquilinos, e arrendatarios dos inmobles.2. Cando se trate da prestación de servizos de salvamento e outros análogos, será suxeito pasivo contribuínte a persona física ou jurídica e a entidade prevista no artigo 35 da Lei Xeral Tributaria que os solicite ou a favor da que redunden.3. Terá a condición de substituto do contribuínte, no caso de prestación do servizo de extinción de incendio e outros semellantes, a entidade ou sociedade aseguradora do risco.1. Responderán solidariamente das obrigas tributarias do suxeito pasivo, as persoas físicas ou xurídicas ás que se refiren os artigos 41 e 42 da Lei Xeral Tributaria.2. Serán responsables subsidiarios os administradores e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria.1.-Concederanse exencións e bonificacións expresamente previstas nas leis ou as derivadas da aplicación de tratados ou acordos internacionais.2.-Gozarán dunha bonificación do 100% aquelas persoas que, non dispoñendo dun seguro cuxa cobertura cubra o custo do servizo, (e sempre e cando dito seguro non sexa de carácter obrigatorio), se atopen nalgunha das seguintes situacións: - Que os ingresos da unidade familiar á que pertence o suxeito pasivo, non superen os 24.000€ anuais. A estes efectos, se terá en conta a base impoñible total da declaración do IRPF do exercicio anterior á data de solicitude. Consideranse membros da unidade familiar todas as persoas que convivan no mesmo domicilio do suxeito pasivo segundo o padrón de habitantes. No suposto de atoparse algún membro en situación de desemprego deberá acreditarse tal circunstancia.3.-Gozarán dunha bonificación do 50% aquelas persoas que, non dispoñendo dun seguro cuxa cobertura cubra o custo do servizo, (e sempre e cando dito seguro non sexa de carácter obrigatorio), se atopen nalgunha das seguintes situacións: - Que os ingresos da unidade familiar á que pertence o suxeito pasivo, se atopen no tramo entre 24.001€ e 30.000€, manténdose as normas e criterios sobre base impoñible, unidade familiar e desemprego do apartado anterior.1. A cuota tributaria determinaráse en función do número de efectivos, tanto persoais como materiais que se empreguen na prestación do servizo, o tempo investido neste e o percorrido efectuado polos vehículos que actúen.2. Para este efecto aplicarase a seguinte tarifa: 4. En tódalas saídas contabilizaráse o tempo transcurrido dende a saída ata o regreso á base.5. Cando o servizo non chegue a intervir cobraránse únicamente a saída do vehículo da base, agás en aqueles desprazamentos fóra do concello nos que se cobrarán ademáis os qm percorridos A obriga de contribuir que dá dereito ó cobro da Taxa, prodúcese cando sae da Base a dotación correspondente, momento no que se inicia para tódolos efectos a prestación do servizo. De acordo cos datos que certifique o/a encargado/a do servizo, os servizos tributarios deste Concello practicarán a liquidación que corresponda, que será notificada para o ingreso directo na forma e plazos sinalados polo Regulamento Xeral de recaudación. En todo ó relativo á cualificación de infraccións tributarias así como as sancións que as mesmas correspondan en cada caso, estarase o disposto nos artigos 181 e seguintes da Lei Xeral tributaria. As modificacións que se introduzan na regulación do establecido nesta ordenanza pola Lei de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. A presente ordenanza fiscal entrará en vigor no día da súa publicación íntegra no Boletín Oficial da Provincia, permañecendo en vigor ata a súa modificación ou derrogación expresa.” Teo, 21 de abril de 2010 O ALCALDE Martiño Noriega Sánchez